**Kristendoms- og religionsfaget i Norge fram til 1995**

 *En dyp strøm i vår historie*

##

##  Høyskolelektor

##  Frank Oterholt

##  Hjemmeside: <http://frank.oterholt.be>

##

##

## En dyp strøm i vår historie

*Den kristne tro og tradisjon utgjør en dyp strøm i vår historie - en arv som forener oss som folk på tvers av trosretninger. Den preger folkets livsnormer, forestillingsverden, språk og kunst. Den binder oss sammen med andre folkeslag i ukens rytme og årets høytider, men lever også i våre nasjonale særdrag: i begreper og bekjennelser, i byggeskikk og musikk, i omgangsformer og identitet.*[[1]](#footnote-1)

## Fra Regjeringen.no

## <https://www.regjeringen.no/no/dokumenter/nou-1995-9/id140223/sec4>

**HISTORIEN bak ”kulturarven”**

*Kristendommens vei fra ”total” innflytelse til en av flere livssyn og tilværelsestolkninger*

De siste 250 år har skolen gått fra å være **”kirkeskole”** til å bli en nøytral skole (1739-1969). Fra *Lov om allmueskolen* (1739) til *Lov omgrunnskolen* (1969).

I 1997 fikk vi KRL-faget.

**Historisk skisse**

Kristendommen har hatt en bred plass i vår historie og kultur gjennom ca 1000 år. Samfunnet har i generasjoner tilnærmet ***homogent*** pga. den sterke innflytelsen *evangelisk luthersk lære* har hatt i undervisning av barn og allmue.

Dermed har også kristendomsfaget fått en sentral stilling i skoleverket gjennom flere generasjoner. Men – som historien viser oss, må ”kristendom” vike plassen for nye fag ettersom sekulariseringen vinner terreng og tidens trender forandrer seg. (I tillegg til nye fag - ny kunnskap - har vi i moderne tid også fått nye landsmenn. Samfunnet har blitt *flerkulturelt*).

1736**: Lov om konfirmasjonen**

* “Statspietismens tid”[[2]](#footnote-2)**:**

Streng kristen moral spiller en sterk rolle i samfunnet og i enkeltmenneskers liv (Kong Kristian 6.s tid**:** 1730-46). Borgelige rettigheter, som ekteskapsinngåelse og arbeid, var avhengig av at du var konfirmert[[3]](#footnote-3).

**Alexander Kielland** skriver (150 år senere) om dette i romanen **Gift** (1883), kapittel 10. Her skildres overhøringen av idioten Osmund Asbjørnsen Sauamyren. Han skriver: *”hva lønn gad noen by en ukonfirmert gutt? Ikke en gang til sjøss ville rederiene ta ham, før han var konfirmert”[[4]](#footnote-4)*.

1739**: Lov om allmueskolen**

* Den organiserte skolen har sett dagens lys i Norge (overgang fra omgangsskoler til faste skoler[[5]](#footnote-5):

I de neste 150 år blir allmueskolen en “kirkeskole” – altså en sentral del av prestenes og kirkens dåpsopplæring.

**Formannskapsloven av 1837**

* Landets 392 kommuner inndeles etter prestegjeld[[6]](#footnote-6). Kirken får derfor innflytelse på samfunnet struktur/oppbygging.

1889**: Folkeskoleloven**

* Flere allmenndannende fag kommer inn i skolen[[7]](#footnote-7)

Loven markerer overgangen fra kirkelig allmueskole til borgerlig folkeskole.

Dette er Kiellands og ”Realismens” tid hvor alt ble ***satt under debatt*** (Georg Brandes). Det er også en politisk beveget tid**:** I **1884** innføres ***Parlamentarismen*** (Johan Sverdrup), prinsippet om at regjeringen skal utgå fra et flertall i Stortinget.

**Normalplanen av 1922**

* Kristendomskunnskap kun 11 prosent av skoletiden.

**Normalplanen av 1939**

* Kristendomsfaget blir redusert helt ned til 2-3 t/u.

Andre allmennfag overtar gradvis den plassen kristendomsfaget hadde hatt som en slags “hevd” gjennom flere generasjoner.

Samfunnets **livssynspluralisme** slår igjennom og**…**

1969**:** **Lov om grunnskolen**

* Kristendomsundervisningen kan ikke lenger kalles kirkens dåpsundervisning[[8]](#footnote-8).

1983**: Kristen formålsparagraf for barnehagen** (Willoch-regjeringen)

1997**: KRL-faget**

* ”Pettersenutvalgets” innstilling[[9]](#footnote-9) kalles **"Identitet og dialog"**.

Den legges til grunn for et nytt fag i den nye læreplanen L97**:**

**KRL-faget[[10]](#footnote-10)**.

KRL er en endring i forhold til tidligere undervisning i kristendomskunnskap.

**KRL-f*aget er et fag for alle elever med bare begrenset mulighet for delvis fritak…*** KUF**:** KRL-faget skal  *formidle tradisjon, ivareta identitet og bygge broer som gir innsikt og fremmer samtale* (Sando 2000/L97**:**90) og dialog i en tid hvor samfunnet blir mer og mer mangfoldig når det gjelder livssyn og livstolkning. (Oterholt **-** Prøveforelesning HiØ:2004).

## Fra kirkehistorien

## Reformasjonen

## 1517 – Martin Luther[[11]](#footnote-11) slår opp sine 95 teser mot avlaten

* Den første kirkelov for Den norske kirke som luthersk kirke, var Kirkeordinansene av 1537 og 1539.
* Kirkeordinansene krever:

*”Børnelærdommen at være i alle Huse, at ogsaa Bønderbørn maa nu herefter vide det, som ei alene Bønder, men ogsaa ædle Mænd, ja vel Konger og Fyrster have ikke selv hidtildags vidst.”*

* ***”Børnelærdommen”*** var Luthers lille katekisme

**Luthers lille katekisme**

* *Luthers lille katekisme* var det sentrale innhold i kristendomsopplæringen frem til Pontoppidans[[12]](#footnote-12) katekismeforklaring *Sandhed til Gudfrygtighed*[[13]](#footnote-13)(1737), med de berømmelige 759 spørsmålene.[[14]](#footnote-14)

## Kirkeskolens tid (1739-1889)[[15]](#footnote-15)

* Kristendomskunnskap blir hovedfaget i allmueskolen gjennom 150 år, fra opprettelsen i 1739.
* Alle barn skulle få undervisning i kristendomskunnskap. Denne dannet så grunnlaget for prestens konfirmantundervisning og konfirmasjonen, som ble lovbestemt i 1736.
* Verdigrunnlaget var evangelisk luthersk kristendom.
* Helt frem til midten av 1800-tallet kan en karakterisere allmueskolen av 1739 som konfirmasjonsforberedelse med et islett av allmenndannelse.

**”Pontoppidan”**

* ”Pontoppidan” var den første lærebok og (indirekte) den første læreplan i norsk skole.
* *En enfoldig, kortfattet, men tilstrekkelig forklaring til Salig doktor Martin Luthers lille katekismus. Den inneholder alt det den som vil bli salig, trenger å vite og gjøre.*
* *Pontoppidans program var å bidra til å gi ens innhold i den forkynnelse som ble gitt[[16]](#footnote-16) i de mange bygder, dalsøkk, grender, sogn og byer. Slik sett var han en tidlig representant for tanken om enhetsskolen.*
* *Pontoppidan rår grunnen frem til 1890-tallet, men begynner å møte kritikk og konkurranse på midten av 1800-tallet.*

**Opplysningstiden[[17]](#footnote-17)**

* *Opplysningstiden førte til en utvidelse av fagkretsen, og skoleloven av 1827 føyde skrivning og regning til de tidligere obligatoriske fagene lesing og kristendomskunnskap.*
* Opplysningsideene skinner også gjennom i skoleloven av 1848, som er den første norske skolelov med egen formålsparagraf: *Det skal være Almueskolernes Formaal at understøtte den huuslige Opdragelse i at bibringe Ungdommen en sand christelig Oplysning og derhos at forskaffe den de Kundskaber og Færdigheder, som ethvert Medlem av Statssamfundet bør besitte.*
* Kristendomsformidling og folkeoppdragelse er stikkord for allmueskolen frem til 1850-tallet.
* Det allmenndannende sikte blir etter hvert sterkere i allmueskolen.

**Volrath Vogt**

* I 1858 utgis Volrath Vogts *Bibelhistorie med Lidt af Kirkens Historie.*
* **Fortellingen** kommer dermed inn i faget:

*Bibelhistorie representerer en nyvinning - fortellende stil.*

* Katekismeformen har preget innholdet i kirstendomsundervisningen i lang tid, men m*ed Vogts bibelhistorie ble katekismeforklaringens hegemoni som lærebok i kristendomskunnskap brutt.*

**Hans Jacob Grøgaard**

* Opplysningsteologen Hans Jacob Grøgaards *Læsebog for Børn, en forberedelse til Religionsunderviisning,* var i bruk i omgangsskolene frem til 1850.
* Grøgaard kritiserer Pontoppidans katekismeforklaring og bruken av den i skolen.

***Boken til Grøgaard består av:***

* *Forstandsøvelser*
* Historier i det gamle Testamente
* Historier i det nye Testamente
* Om Christendommens videre Skjæbne, samt om Mohamed og Odin

## Sammenfatning av de første 150 år:

## Kirkeskolens tid – en periode på ca. 150 år (1739-1889)[[18]](#footnote-18)

## Folkets skole – allmennfagene overtar i sterkere grad for det som før lå under kirkens innflytelse[[19]](#footnote-19).

## Overgangen til en ”folkets skole” (særlig fra 1850-tallet) skjer i kjølvannet av økt religionsfriheten, demokratiseringen og *grundtvigianismen*.

## På midten av 1800-tallet foregår det *en sterke teologiske brytninger mellom pietistisk og grundtvigiansk menneskesyn[[20]](#footnote-20)*.

## Dansk innflytelse

Mette Buchardts pensumbok[[21]](#footnote-21) omhandler ***gundtvigianismens*** innflytelse i Danmark (men også i Norge)[[22]](#footnote-22)

## P.A. Jensens lesebok[[23]](#footnote-23) (Norge)

## Striden mellom *pietistisk og grundtvigiansk menneskesyn* topper seg ved utgivelsen av P.A. Jensens lesebok (1860-årene).

## Leseboka inneholdt eventyr, fabler, barnepoesi, gudesagn, religiøse tekster og stykker av Wergeland, Moe, Bjørnson, Wessel og H.C. Andersen.

## Stiftsprost Peter Andreas Jensen hadde sine røtter i Bergens-humanismen og grundtvigiansk kristendom.

* Reaksjonene mot leseboka var sterke blant det kristne lekfolket, mens prestene var langt mer åpne for den pedagogiske fornyelsen.

## P.A. Jensens program:

*Almuebarnets og Almuemandens Aands Vækkelse og Udvikling baade for det Jordiske og det Himmelske, baade for det Timelige og det Evige.*

**Innflytelse fra Frankrike –**

***Borgerlig dannelse og kristendom flyter sammen:***

* Johan Sverdrup[[24]](#footnote-24) hevdet at en allsidig lesebok (P.A. Jensens lesebok[[25]](#footnote-25)) ville åpne for en borgerlig dannelse i skolen.
* Inspirasjonen kom fra de franske republikaneres program om borgerlig moralundervisning og samfunnslære.
* På Sverdrups initiativ ble en kommisjon oppnevnt av regjeringen i 1885. De skulle utarbeide forslag til nye skolelover.

**Folkeskolelovene for by og land av 1889**

* Skolelovene av 1889 la grunnen for den moderne allmenndannende skole med konfesjonell forankring[[26]](#footnote-26).
* Loven markerer overgangen fra kirkelig allmueskole til borgerlig folkeskole.
* Kristendomsfagets status ble endret til å være et fag blant andre[[27]](#footnote-27).
* Loven medførte blant annet at sognepresten ikke lenger var en selvsagt formann i skolestyret.
* Den nære forbindelsen mellom skolens kristendomsopplæring og prestens konfirmasjonsundervisning ble brutt.
* Det kom protester fra både kirke og lærerhold.
* Man fryktet at ”*spiren er lagt til skolens afkristning”.*

**Folkeskolelovene av 1889**

* Formålsparagrafen (§ 1) fastslo som før at *skolens formål skal være at medvirke til Børnenes kristelige Opdragelse, sammen med den Almendannelse, som bør være felles for alle Samfundets Medlemmer.*

*(Jfr. Danmark:* Buchardt 2006:75).

**Målet for faget kristendomskunnskap blir bestemt slik** (i § 12):

* *Sikkert Kjendskab til det væsentlige Indhold af den bibelske Historie samt til den kristelige Barnelærdom, efter den evangelisk-lutherske Bekjendelse.*

**Anti-Pontoppidan**

* 1885-kommisjonen ønsket sunnere metodiske prinsipper.
* *Undervisningen i kristendomskunnskap må være overensstemmende med selve Barnenaturens Krav og Tilegnelsesevne.[[28]](#footnote-28)*
* En klar brodd mot Pontoppidan-tradisjonen, *og den mekaniske gjengivelse av utenatlærte formler*.
* Kirken kritiserte også Pontoppidan-tradisjonen: *Ulykken er at pugget tvinger barna til å mene at kristendomslære er å kunne sette ord ved siden av hverandre i rett rekkefølge uten å bekymre seg for meningen* (Biskop J.C. Heuch).

**Enhetsskole - tanken slår igjennom**

* Tanken om enhetsskolen med én sammenhengende utdanningsvei fra den alminnelige folkeskole til universitet og høyskole fikk sitt gjennombrudd med 1889-lovene.
* Ideen om **Skolen som et samlingspunkt og botemiddel mot en splittet tid** (og våre splittede liv)[[29]](#footnote-29).

**NB!** Her ser vi kanskje den første spiren til KRL-faget?

**Politisk protest (DNA) mot konfesjonsskolen (rundt 1900)**

* Det norske Arbeiderpartis valgprogram i 1891: Skolen bør være konfesjonsløs.
* I 1911 er formuleringen ”bekjennelsesfri”.
* 1918 vedtok landsmøtet et benkeforslag som vakte sterk politisk motstand: *Kristendomskundskap utgaar av skolens fagkreds*. *Den nødvendige kirke- og religionshistoriske kundskap meddeles som et led i historieundervisningen[[30]](#footnote-30).*
* Landsmøtet i 1919 vedtok at partiet ikke skulle ha noen programpost om religion, siden religion var en privatsak.
* Frykten for en oppsplitting i private livssynsskoler var medvirkende til Arbeiderpartiets kursendring. Det var viktig å bevare den enhetlige folkeskolen.

**Kristendomsfaget rundt år 1900**

* Kristendomsfaget opptok 20-30 % av skoletiden ved begynnelsen av vårt århundre.
* Fagets innhold var preget av troslære, selv om Pontoppidans katekismeforklaring var erstattet med mer tidsriktige og pedagogiske varianter (Klavenæss og Bang).
* Visitasordningen falt bort i 1908, og kun kristendomslæreren måtte etter lovendringen ha medlemsskap i statskirken.

**Normalplanen for landsfolkeskolen av 1922**

* Kristendomskunnskap kun 11 % av skoletiden.

Timetallet i faget går nedover.

* Fagets innhold: *Krav om at troslæren i sterkere grad bør avløses av en historisk orientert undervisning med vekt på Jesu liv og lære og kristendommens rolle som åndsmakt i historien.*
* Signaler om at elevene bør få bedre forståelse av andre religioner og deres åndelige verdier.
* Livssynspluralismen i samfunnet fører også til at kravet om toleranse melder seg når ny normalplan skal utarbeides.
* Sterke teologiske og kirkepolitiske spenninger preger også arbeidet med nye planer.

## Normalplanene av 1939

* Målet for normalplanene for byfolkeskolen og landsfolkeskolen i 1939 var å utvikle det demokratiske mennesket.
* Kristendomsfaget står igjen utsatt til.
* I Rettleiing - Ålmenne merknader, står det: *Læraren må alltid koma i hug at det borna lærer i kristendoms kunnskap skal vera grunnlag for trua og rettleiing for livet deira.*
* Læraren må vera merksam på at dei ulike heimane som elevane kjem frå, har ulikt syn i dei spørsmåla som ein har føre seg i kristendomsopplæringa. Han må difor omhugsamt akta seg for alt som kan verka som sårande åtak på andre si meining, og læra elevane at ein må syna tolsemd mot menneske som tenkjer annleis enn ein sjølv.
* Serleg viktig er det at ein driv opplæringa i kristendomskunnskap såleis at ho - utan å missa noko i alvor og fastleik - ikkje kjem i strid med krava i vår tid om at kvar einskildmann må få tenkja fritt.

**Livssynspluralismen gjør seg gjeldende i 1939:**

* Opplæring i kristen tro og moral forenes her med kravet om toleranse.
* Livssynspluralismen innebærer ikke et brudd med konfesjonaliteten.
* Livssynspluralisme blir et styrende prinsipp for religionspedagogikken ved siden av det kristne mål for oppdragelsen.
* Det innebar at man allerede i 1939 ga den gamle tanke om skolens kristendomsundervisning som en del av kirkens dåpsundervisning et grunnskudd.
* Katekismens plass reduseres ytterligere i 1939-planen.
* Bibelhistorien er det sentrale i opplæringen. I de tre første årene skal fortellingen være sentralnerve i undervisningen (jfr Kunnskapsløftet a 1995).
* Punkt 3 i Rettleiinga: I dette faget meir enn i kanskje noko anna er den levande kjenninga meir verd enn å prenta inn ei mengd med einskildting.

1939-planen fungerte langt ut i 1960-årene, og Institutt for Kristen Oppseding (IKO) utarbeidet en egen plan, som ble prøvd ut av Forsøksrådet for skoleverket.

## Oppgave til diskusjon

## Vil ikke begrepet *levande kjenning* til Kristendommen kunne grense til forkynnelse?

## 1960-tallet – ”Ungdomsskolen” (9-årig grunnskole) kommer

## I 1965 ble faget sikret et minstetimetall på 21 timer (to timer på alle klassetrinn – 1-9), etter 725 000 underskrifter.

## De kommunene som ønsket det, kunne styrke faget med ytterligere tre timer.

## Læreplanen for forsøk med 9-årig skole (1960) legger vekt på kulturarven.

## Begrepet *kristeleg og moralsk oppseding* (i formålsparagrafen) debatteres.

## Innstilling fra Folkeskolekomitéen av 1963: *Komitéen forutsetter at det er noe så nær allmenn semje i vårt land om at folkeskolen må tufte si undervisning og oppseding på dei grunnleggjande tradisjonane i vår kultur: kristen tru og moral, dei demokratiske ideane og vitskapleg tenkjemåte og metode, og at den må hjelpe til å styrkje dette kulturgrunnlaget. Oppgåva her må ikkje bare vere å gje kunnskapar, men å hjelpe elevane til å eigne til seg åndsverdiane i desse tradisjonane som ein del av deira livsinnstilling og livshaldning* (s.117).

## Videre heter det: *Gjennom Jesu liv møter elevane den kristne moralen ikkje bare som eit sett moralreglar, men levandegjort og konkretisert gjennom den makt føredømet har.*

## Den liberale teologiens innflytelse

## Sml. her Mette Buchardt 2006:76 og 78f: Den liberale teologien gjorde Kristendom om til etikk, i et forsøk på å tilpasse Bibelens lære til den moderne tiden. Jesus var det moralske forbildet.

## Komitéen a 1963 understreker imidlertid at undervisninga i kristendomskunnskap har eit vidare siktemål enn bare å tjene den moralske oppsedinga:

## *Gjennom religionen freistar menneskja å forstå tilværet og å finne samanheng og meining og tryggleik i livet. Også undringa og agen overfor løyndomen i livet kjem til uttrykk i religionen (s.121).*

**Læreplan for forsøk med 9-årig skole**

* Planen innførte nye emnetyper i kristendomsundervisningen**:**
* drøfting av etiske problemer
* møte med fremmede religioner
* større plass for kirkekunnskap og bibellesing.
* Vekt på familieetikk, yrkesetikk og samfunnsetikk,
* Det kristent-etiske elementet i oppsedinga er med i omgrepet gode samfunnsmenneske[[31]](#footnote-31).

**Lov om grunnskolen – 1969**

* Lov om grunnskolen vedtatt av Stortinget i 1969
* Bred politiske enigheten om loven.
* Kirke- og undervisningskomitéen:

*«Komitéen har merket seg departementets uttalelse om at «kristendomsundervisninga er kyrkja si dåpsopplæring. Komitéen vil understreke at denne uttalelsen gir uttrykk for kirkens syn. Kirken har regnet kristendomsundervisningen i skolen som en del av sin dåpsopplæring. Komitéen vil i denne sammenheng presisere at kirken selv har ansvaret for å gi dåpsopplæring i kirkelig forstand.*

**Her legges grunnlaget for Trosopplæringsreformen[[32]](#footnote-32):**

* NOU 2000:26 ”…til et åpent liv i tro og tillit”. Dåpsopplæring i Den norske kirke.
* St.meld. nr. 7 (2002-2003), Trusopplæring i ei ny tid, Om reform av dåpsopplæringa i Den norske kyrkja

**Kristendomsundervisningen er nå** (fra 1969) **ikke lenger forlengelse av kirkens dåpsundervisning:**

* Etter lovens premisser er kristendomsfaget utelukkende skolens fag, en støtte til foreldrenes oppdragelsesoppgave.
* Konfesjonsforankringen består, begrunnet ut fra det store antall foreldre som døper sine barn.

## Humanetisk Forbund

## Kampen for opphevingen av kristendommens livssynshegemoni

* I 1950 ble Foreningen for Borgerlig Konfirmasjon stiftet
* I 1956 ble Human-Etisk Forbund dannet.
* Organisjonen ville endre skolelovene og kristendomsfaget i skolen.
* Human-Etisk Forbund ønsket å erstatte formuleringene i formålsparagrafen med formuleringer som fastsatte skolens verdigrunnlag uten henvisning til kristendommen.
* Organisasjonen ønsket en undervisning med vekt på etikk, religioner og livssyn, hvor kristendommen var en av flere trosformer som skulle presenteres på linje med andre.
* Human-Etisk Forbund arbeidet for å endre det forbundet definerte som en forkynnende kristendomsundervisning.

**Aksjon skolelov**

* I 1969 ønsket nesten 3 000 lærere (underskrifter) en ikke-konfesjonell religionsundervisning i skolen, hvor alle livssyn skulle behandles likt.
* Faget skulle ta utgangspunkt i FNs menneskerettigheter.
* Kravet fikk i stor grad gjennomslag, og inn i forskriftene kom en bestemmelse om at det ved siden av kristendomsfaget skulle etableres et alternativt tilbud for fritatte elever.
* Fritaksretten knyttes til foreldrenes kirkelige status: *Born av foreldre som ikkje høyrer til Den norske kyrkja, skal vere heilt eller delvis fritekne for undervisning i kristendomskunnskap når foreldra krev det (§ 13 nr.9)*.

**Mønsterplanen av 1974 - Livssynsfaget**

* I Mønsterplanen av 1974 kom det med plan for alternativ livssynsundervisning.
* Oppslutningen om livssynsfaget har steget fra 275 i 1982 til ca. 20 000 i begynnelsen av 1990-årene.
* **Mønsterplanen av 1974** legger vekt på det de kristne trossamfunn har felles.
* Det understrekes at faget må preges av vidsyn og vilje til å forstå andre oppfatninger av religiøse og etiske spørsmål.
* En utvikling fra det spesifikt konfesjonelle til en betoning av det felleskristne.
* Faget går fra å ha kirkelig til å få pedagogisk-kulturell legitimering.

## Kristne og humanistiske verdier

***’Humanistisk’***

Det er den vide, klassiske humanisme-tradisjon det her er tale om, ikke en sekulær livssyns-humanisme som i stor grad profilerer seg som motpol til kristendom.[[33]](#footnote-33)

**Mønsterplanene av 1987** *- Borgerlige regjeringer:*

*Revisjon av Mønsterplanen av 1974, Stortingsmelding nr. 15 - 1986-87:*

* Åpenhet og respekt overfor andre kirkesamfunn og livssyn

(som i 1974).

* Den konfesjonelle forankring består.
* I *Stortingsmelding nr. 15 - 1986-87* er det ikke noe motsetningsforhold mellom begrepene ***kristen og humanistisk***. Det heter: *Skolen skal i sin undervisning og virksomhet bygge på grunnleggende kristne og humanistiske verdier.*
* M-87 er en tilbakevending til mer kjernestoff, og en sterkere vekt på verdiformidling.
* Planen åpner for samarbeid på mange plan mellom skole og kirke.
* Fra M-74 til M-87 skjer det også omfattende endringer av innholdet i faget livssynsorientering, som i M-87 får navnet livssynskunnskap.
* I forhold til M-74 ble det lagt større vekt på fremstillingen av kristendommen med den begrunnelse at det i vår kulturelle sammenheng er naturlig å gi kristendommen en forholdsvis stor plass.

**M-87**

* Kristendommen og jødedommen samlet i ett hovedemne.
* Andre religioner utgjorde et annet emne
* Sekulære livssyn et tredje hovedemne.
* Etikk ble et eget hovedemne. Etikken skulle innholdsmessig ta vare på skolens verdigrunnlag: *kristen tro og moral, de demokratiske ideer, menneskerettene og vitenskapelig tenkemåte*.
* Fagene kristendomskunnskap og livssynskunnskap i M-87 har mye stoff felles.
* I livssynskunnskap er den generelle orienteringen om religioner og livssyn hovedsaken. Fremstillingen av kristendommen er gitt en forholdsvis bred plass.

**Det liberale samfunnet tar hensyn til alle:**

**En tredje mulighet**

* I tillegg til kristendomskunnskap og livssynskunnskap gis det også mulighet, til opplæring i regi av eget trossamfunn som presenteres i kapittel 37 i M-87: *Annen religions- og livssynskunnskap*.
* Dette var av hensyn til foreldre som ønsker at undervisningen skal bygge på den religion eller det livssyn de selv representerer.
* Denne undervisningen kan enten gis på skolen eller i religions- og livssynssamfunnets egen regi etter nærmere retningslinjer fra departementet.

## ’Objektiv’ eller ’forkynnende’ undervisning

## *Debatt om begrepene frem mot M-87:*

**Reidar Myhre** (1994)**:**

*Begge begrepene har lett for å spore av fra hva saken egentlig dreier seg om. Objektiv har lett for å vekke assosiasjoner i retning av refererende, kjølig og korrekt undervisning, mens forkynnende maner frem bildet av følelsespress og utidig misjonering. Etter vår oppfatning ligger løsningen i* den didaktisk*e hovedsatsen at det alltid er lærerens oppgave å forløse og levendegjøre fagets innhold. Mye av stoffet i kristendomsundervisningen har karakter av kunnskapsformidling, samtidig som det også i kraft av sitt innhold har en aktuell appell og kan relateres til elevenes hverdag* (s.316).

**Jfr. Generell del av læreplan for grunnskole, videregående opplæring og voksenopplæring (1993): *Vekt på engasjement og formidlingsevne:***

* Lærerne …. må våge å stå fram tydelig, levende og bevisst i forhold til den kunnskap, de ferdigheter og de verdier som skal formidles.

**Oppgave**

Se oppgave s. 10 (over).

## Gymnaset

* Frem til 1809 het faget i gymnaset teologi
* Fra 1809 til 1935 religion
* Fra 1935 til 1974 kristendomskunnskap
* Fra 1974 religion.

**I loven av 1869 heter det at det er viktig**

*At Discipelen besidder sikkert Kjendskap til det Vigtigste af Kirkens Historie samt kan gjøre Rede for Indhold og Tankegang i et af Evangelierne, der læses i Grundsproget.[[34]](#footnote-34)*

* Kunnskapsaspektet dominerte i 1869, og faget var i denne perioden eksamensfag i den høyere skole på linje med andre fag.

**Loven av 1896 sier:**

*Religionsundervisningens Øiemed er at føre Eleverne ind i en dybere Erkjendelse af Kristendommen og derunder at inderliggjøre og styrke deres religiøse og sædelig liv. Dette Øiemed søges naaet ved Bibellæsning, Gjennemgaaelse af Hovedafsnit av Kirkehistorien og af Hovedpunkter i den kristelige Tros- og Sædelære.*

* I loven av 1896 var det primære å gi en dypere forståelse av kristendommen og inderliggjøre elevenes religiøse og moralske liv.
* Kunnskapstilegnelsen ble sett på som et middel til dette.
* Faget ble fra nå av eksamensfritt.

**Undervisningsplaner for den høgre almenskolen etter lov av 10. mai 1935:**

*Målet for undervisningen i kristendomskunnskap* (navnebytte) *er å gi elevene et fyldigere kjennskap til og en dypere forståelse av kristendommen og derved inderliggjøre og styrke deres religiøse og moralske liv.[[35]](#footnote-35)*

* *K*unnskapsaspektet skyves igjen i forgrunnen.
* Faget får navnet kristendomskunnskap i tråd med at målsettingen setter kjennskap og forståelse av kristendommen som første ledd.
* Det blir på nytt et eksamensfag ved examen artium.
* Undervisningsplanen har en fyldig beskrivelse av hva lærebøkene for alle trinn skal inneholde og gir instrukser om omfang og framstillingsmåte (”konon” og metodeanvisning).
* Til eksamen artium kreves det kjennskap til en rekke tekster og skrifter fra Det gamle og Det nye testamentet, framstilling av den kristne tro og moral og en kort religionhistorie.
* Elevene kan lære å forstå det religiøse liv og dets ulike ytringsformer (ulike religioner).
* Eventuelle vurderinger av de religiøse fenomen må være preget av det kristne syn.

## Videregående opplæring[[36]](#footnote-36) – historiske røtter

* Videregående opplæring har historiske røtter mye lenger tilbake i tiden enn grunnskolen.
* Katedralskolene kan føre sin historie tilbake til 11-1200-tallet.
* Grunnskolen har utgangspunkt i konfirmasjonsskolen (1736).

**Katedralskolene**

* Katedralskolene var også ***kirkeskoler*** (slik Grunnskolen var det fra 1739 og 150 år fremover – se over), men da i den lærde skoles tradisjon.
* De var altså ikke allmueskoler, eller skoler for folket, men en skole for de få utvalgte.

**Laugene**

* Yrkesfagene har også røtter langt tilbake i tiden, gjennom ***laugstradisjonene***.
* I laugene var det viktig at lærlingene lærte seg god yrkesmoral, knyttet til kvalitetskrav, tidsutnyttelse og ressursutnyttelse.
* Håndverkstradisjonene var også bærere av viktig estetisk kyndighet med religiøs forankring, ikke minst knyttet til bygging av kirker og katedraler.[[37]](#footnote-37)

**Den nye videregående skolen – fra 1974**

*Reformarbeidet, som i 1974 frembragte den nye videregående skolen, var en videreføring av arbeidet med enhetsskolen ut over grunnskolenivå.*

**Strid om:**

* Religionsfagets status
* Betingelser for å sette i gang private videregående skoler.
* Steenkomiteens innstilling: Kjernefagkretsen skulle inneholde religion eller filosofi. Adgangen til en allmenndannelse uten den hebraisk-kristne arv.[[38]](#footnote-38)
* Skolen fikk et obligatorisk religionsfag (et kulturelt betinget orienteringsfag som med tilknytning til Den norske kirkes lære orienterte om kristendommen).
* Det obligatoriske faget fikk imidlertid en fritaksparagraf: *Elever som er medlemmer av ikke-kristne religiøse samfunn, kan etter søknad bli helt eller delvis fritatt for opplæringen i religion (§ 5).*

## Læreplan for grunnskole, videregående opplæring, voksenopplæring - generell del – 1993.

***Læreplan for grunnskole, videregående opplæring, voksenopplæring*** *(generell del) erstatter første kapittel i Mønsterplan for grunnskolen av 1987 (fra og med september 1993).[[39]](#footnote-39)*

**Kirke-, utdannings- og forskningsdepartementet sier:**

*På mange måter forsterker læreplanen opplæringens religiøse og moralske rolle, med vekt på tradisjon og arv og på toleranse.*

**Alfred Oftedal Telhaug[[40]](#footnote-40):**

*Knapt noe annet er mer med på å gi planen av 1993 dens særpreg enn den sterke betoningen som den foretar av skolens forpliktelse overfor et felles, grunnleggende og bredt kultur- og kunnskapsgrunnlag.*

**Anti postmoderne relativisme og subjektivisme:**

**Viktige stikkord i planen er:**

* *felles arv, solid kunnskapsbase, felles bakgrunnsinformasjon, bred kunnskap, solid innsikt, de grunnleggende referanserammer i de forskjellige fag, felles referanserammer, hovedstrømmene og felleselementene, de felles kunnskaper og ferdigheter.*
* *Planen avviser relativismen og subjektivismen som ytrer seg i postmodernismens påstand om at grunnleggende og felles kunnskaper ikke lar seg identifisere fordi hver epoke og hver kultur har sin forståelse av verden.*
* *Planen pålegger skolen å formidle en felles, generell og bred kultur- og kunnskapsbasis til elevene, og når skolen gis dette pålegget, må planen ha som forutsetning at et slikt felles fundament finnes og at det lar seg identifisere og beskrive* (s.418).
* Skolen er en av våre viktigste kulturinstitusjoner
* Derfor har den et spesielt ansvar for å formidle ***«grunnleggende kristne og humanistiske verdier***”, og bære videre og bygge ut kulturarven, slik at den gir perspektiv og retning for fremtiden.

*1993-planen tydeliggjør at kristen tro og tradisjon, sammen med den humanistiske arv, er hovedleverandør av det verdi- og kulturgrunnlag som hele skolen skal bygge på. 1960-70-årenes hang til rasjonalisme, normkritikk og nøytralitet er avløst av et merkbart klimaskifte med sterkere sans for trosdimensjonen, for spiritualitet og for verdipåvirkning.[[41]](#footnote-41)*

**Livstolkning:**

***Nyere læreplanteori betoner at:*** *Den kristne kulturarven fungerer som grunnleggende referanseramme for forståelse og fortolkning som må være felles for folket og dermed forener oss som folk og samtidig binder oss sammen med andre folkeslag.*

**Stortingets flertall sa i 1994:**

Flertallet vil vise til at *enhetsskolen[[42]](#footnote-42)* også legger vekt på felles tradisjoner og verdier, kunnskaper og referanserammer i ferdigheter og holdninger.

***Den kristne tro og tradisjon utgjør en dyp strøm i vår historie***

**Gudmun Hærnes’ plan**

Generell del av læreplan for grunnskole, videregående opplæring og voksenopplæring (L-94) gir fagene en allmennpedagogisk og allmennkulturell begrunnelse. Samtidig åpner den for trosdimensjonen med uttrykket ***Den kristne tro og tradisjon utgjør en dyp strøm i vår historie.***

**Det er tale om:**

1. Kristendommen som kulturarv og åndsstrømning i samfunn og kulturliv, og
2. Kristendommen som en definert tro og lære.

Kristendom er med andre ord ikke bare kultur. Den skal også i skolen representere en åndsvirkelighet som eksisterer i seg selv.

**Kristne verdier:**

* innsnevres ikke til bare å gjelde tradisjon og etikk.
* *Kristne verdier skal i undervisningen knyttes til tro og håp og til hva en skal gjøre når en ikke klarer å leve etter de ideelle krav, om raushet ved feilslag, om å bli tatt på alvor også når en mislykkes og om å bli tilgitt og å kunne reise seg.*

**NB!**

Dette høres nesten ut som temaet i en kristen preken!

**Planen åpner for en forståelse av kristendommen som det**

*Jordsmonnet den etiske bevissthet skal vokse i. Et rotfeste av religiøs forpliktelse, en forankring i troen er med på å gi livshjelp[[43]](#footnote-43) i møte med etiske og eksistensielle utfordringer.* Nettopp i en situasjon med økende kontakt på tvers av trosgrenser og -miljøer, er det viktig å fastholde det spenningsfylte og fruktbare begrepet tro og tradisjon.

**Her viser planen tydelig at etikk og tro hører sammen:**

*Enhver etikk har trosmessige eller aksiomatiske forutsetninger. Formålsparagrafenes formuleringer* ***kristen og moralsk oppseding*** *knytter også etikken til dens historiske røtter, til kristendommen slik vi finner den i den historiske sammenheng og i vår egen tid.*

**Bibelen som kulturskaper**

**I et essay om Bibelen som kulturskaper skriver Carl Fredrik Engelstad:**

*Selve grunnlaget i det vi kaller vår kulturbevissthet, det som ligger under og bærer alle de manifestasjoner jeg her har streifet, nemlig synet på menneskeverdet, mennesket som en ufortapelig verdi, det har fått tilsig fra mange kanter, fra antikken såvel som fra den nyere tids humanitetstenkning. Men i hvert fall innen vår vestlige kulturkrets, og med dens utstrålinger utover, er det fra Bibelen de bærende og vitaliserende tanker er kommet. Tenk Bibelen og dens innvirkning vekk, og hele bildet faller sammen i småbiter.*

Det er her et sammenfall mellom Engelstads refleksjoner og generell del av læreplanens begrepspar **tro og tradisjon**. Planens sterke understrekning av helhetlige referanserammer og felles forståelse er en invitasjon til å hente frem det bibelske materialet i sin fulle bredde. Bibelfortellingene kan gjenerobre plassen som hovedkilde i undervisningen når nye læreplaner i fagområdet skal utarbeides.

**Danske læreplaner – Bibelen som meningsskaper**

I den danske undervisningsveiledning for faget kristendomskunnskap fra 1989, heter det i kapittel 1 Fagets utfordring:

*Det er i dag en udbredt tvivl om, hvad der er gyldigt og virkeligt. Til denne tvivl er kristendomskundskab en udfordring. Fra de bibelske fortællinger og frem til idag viser faget, hvordan mennesker i vores kulturkreds har set på de afgørende tilværelsesfenomener og de store eksistensspørgsmål. Over for den truende meningstomhed kan eleverne her møde en livsoplysning, som kan medvirke til at give dem håb, gøre dem klogere på sig selv og deres egen baggrund og forventninger. Derigennem kan de bedre lære at forstå og respektere andre(s.18).*

**Oppgave**

Er Bibelen leverandør av meningssammenheng i vår tid?

## KRL-faget ser dagens lys

## Dokument nr. 8:51 (1993-94)

Stortingsrepresentant Ellen Chr. Christiansen fremmet 16. mai 1994 et Dokument 8-forslag med en lovendring for å erstatte dagens kristendomsundervisning med en religionsnøytral opplæring i kultur, verdier og livssyn.

**Verdiformidling fri fra religiøs begrunnelse**

**I begrunnelsen for forslaget sier Christiansen blant annet:**

* Skolens fremste oppgave bør være å sørge for at elevene tilegner seg relevant fagkunnskap slik at barn og ungdom kan stå godt rustet til å tilpasse seg både en videre utdannelse og en senere jobbsituasjon. Skolen har i denne sammenheng en viktig oppgave i å videreformidle grunnleggende normer og regler i det norske samfunnet.
* Konsekvensene av de forskjellige valg du gjør gjennom livet reiser ofte etiske og moralske spørsmål. Nettopp derfor burde skoleverket legge stor vekt på å gi barn et grunnlag for dette gjennom undervisningen. Dette kan gjøres uten at det knyttes til tro.

**Ikke forkynnelse i skolen**

* Skolen bør nettopp ikke ha som oppgave å drive forkynnende religionsundervisning eller fremme et bestemt religiøst verdisett. [...]

**Tro og livssyn - en privatsak**

* Alle mennesker foretar valg av livssyn eller religion. men ettersom religion og tro dreier seg om personlig overbevisning, bør det være opp til foreldre og familie å velge hvilken tro man ønsker å oppdra sine barn i - ikke en oppgave for det offentlige skoleverk.
* Det er derfor også uheldig om det offentlige skal signalisere hva som skal oppfattes som godt eller dårlig - riktig eller galt - i et valg av hvilken tro den enkelte bekjenner seg til. [...]

**Trosnøytralt, men ikke verdinøytralt**

* Det bør derfor innføres **et livssynsfag til erstatning for dagens kristendomsundervisning**.
* Dette faget bør være nøytralt i forhold til tro, men selvsagt ikke i forhold til verdier og bør inneholde mange av de elementer som i dag inngår i faget livssynskunnskap.
* Verdiene som formidles bør ikke knyttes opp mot en enkelt religion, men ta utgangspunkt i verdier som er viktige i det norske samfunnet.

**Innstilling fra Kirke-, utdannings- og forskningskomiteen[[44]](#footnote-44):**

* Komiteen vil og minne om at kristendomsundervisninga ikkje er kyrkja si dåpsopplæring og at faget si konfesjonelle forankring ikkje inneber forkynning. [...]
* [...] Fleirtalet er klår over at eit pluralistisk samfunn krev mykje av skulen og innhaldet i denne. Det er i eit slikt samfunn ein treng å vere medveten om eigne kulturelle røter og å byggje opp eigen identitet.
* Fleirtalet meiner kristendom er eit slikt viktig identitetsskapande fag i norsk skule og eit viktig grunnlag for dialog og kulturmøte. Fleirtalet syner til fagplanane som legg vekt på at faget skal vere kulturope. Faget skal gi opplæring i den kristne tru og etikk, men skal samstundes fortelje om dei andre religionane og livssyna vi finn rundt oss.

**Stortingsdebatten om faget:**

**Statsråd (KRF) Jon Lilletun[[45]](#footnote-45):**

* Kristeleg Folkeparti meiner kristendomskunnskap skal vere eit kulturope fag, samstundes som det skal ha ei klår forplikting på Den norske kyrkja si lære.
* Også andre religionar og livssyn har ei naturleg plass i faget.
* Men hovudtyngda ligg på kristendom fordi dette er ein viktig del av vår kultur og vårt samfunn.
* Difor ynskjer eg at all elevar skal få kjennskap til kristendomen.
* Fritak frå faget bør framleis vere mogeleg, men dei elevane som får det, må få tilbod om livssynsundervisning der også kjennskap til kristendom som ein viktig del av norsk kultur og tradisjon er eit sentralt element, og her skal ein ikkje kunne få fritak.

**Øystein Djupedal:**

* Norge er gjennom de siste åra i større grad blitt et flerkulturelt og flerreligiøst samfunn. I en tid da religioner og religiøse konflikter spiller en mer fremtredende rolle, vil det være av betydning å gi barn et etisk fundament, basert på de verdier menneskerettighetserklæringen er tuftet på. Den må selvfølgelig ta opp i seg det verdigrunnlag den evangelisk-lutherske lære er tuftet på, men samtidig er det vanskelig å si at det verdisettet er eksklusivt kristent.
* Det kan med like stor rett hevdes at det allmennmenneskelige livssyn i kristenheten med like stor klarhet og konsistens er nedfelt i andre religioner og ikke minst i det human-etiske livssyn.
* Det ville etter min mening være en stor fordel for samfunnet, skolen og elevene at barn fikk opplæring i det samme livssyn, bygd på etikk, kultur, verdier og livssyn, men - selvfølgelig - med vekt på den historiske arv kristendommen har og har hatt i vårt samfunn. Ikke minst i forhold til enhetsskolen ville dette være en stor fordel.

**Jørgen Holte:**

* Forslaget om å erstatte kristendomsfaget med eit religionsnøytralt fag som skal leggje vekt på vår kultur, verdiar og livssyn, vil etter mi vurdering bli eit identitetsfattig fag. Kva tradisjon skal verdiar forankrast i? Kva skal ein halde seg til når ein skal undervise i nasjonal tradisjon, kultur og verdiar? All vår kultur byggjer på folket si livssynsmessige forankring og kan vanskeleg stå som nøytral i høve til folket si tru eller trusførestelling. Derfor blir det å vere religionsnøytral like laust og uforklarleg som det å drive upolitisk partipolitikk.
* Ei verdinøytral religionsopplæring til erstatning for kristendomsfaget vil ikkje få fram skilja i dei ulike livssyna, men heller gje inntrykk av eit slags haldningslaust samfunn vi på ingen måte har, eller står for.

**Statsråd Gudmund Hernes blant annet:**

* Kristendomskunnskap i vårt land er et av skolens mest sentrale kulturbærende fag: Den som ikke kjenner innholdet i kristen tro, tradisjon og lære, kan heller ikke kjenne vårt land, våre skikker, vårt språk, vår kunst, våre verdier og våre normer.
* Faget gir rett og slett konstituerende kunnskap - det du må kunne for å kunne tolke og for å kunne velge. Dette er også uttrykt i den generelle delen av læreplanen, som Stortinget har sluttet seg til, uten endringer.
* Fagets formidling av konstituerende\* kunnskap er etter mitt syn grunnen til at alle barn bør ha en solid opplæring i bibelhistorie og kirkehistorie, både fordi det stiller, anskueliggjør og levendegjør livets store spørsmål og fordi det knytter hver enkelts identitet til **den store strøm** som har avleiret seg i alle kroker i vårt land, og som gjennom mangfoldet av overleveringr trenger inn til de fleste kroker av våre sinn. De som skal klatre i kunnskapens tre, må vite hvor det har sine røtter.

\*Utgjøre det vesentlige eller grunnleggende.

**Litteratur**

Mette Buchardt (red.), Religionsdidaktik 1. udg. 1. opl. 2006, Gyldendal – København.

1. Læreplan for grunnskole, videregående opplæring og voksenopplæring - generell del, s.7

 [↑](#footnote-ref-1)
2. Aarflot 1967:134ff. [↑](#footnote-ref-2)
3. NOU 2000:26:19. [↑](#footnote-ref-3)
4. Kielland 1973:140. [↑](#footnote-ref-4)
5. Aarflot 1967:139. [↑](#footnote-ref-5)
6. Christensen 2005:166. [↑](#footnote-ref-6)
7. NOU 2000:26:19. [↑](#footnote-ref-7)
8. NOU 2000:26:20. [↑](#footnote-ref-8)
9. NOU 1995:9. [↑](#footnote-ref-9)
10. Svein Sando 2000 (nettside) [↑](#footnote-ref-10)
11. <http://www.tysklandguide.com/Historia/trosstrider.htm> [↑](#footnote-ref-11)
12. <http://no.wikipedia.org/wiki/Erik_Pontoppidan> [↑](#footnote-ref-12)
13. <http://no.wikipedia.org/wiki/Pontoppidans_forklaring_til_Luthers_katekisme> [↑](#footnote-ref-13)
14. Sandhed til Gudfrygtighed ble autorisert av kong Kristian VI i 1737. [↑](#footnote-ref-14)
15. NOU 1995-9:3.1 [↑](#footnote-ref-15)
16. Hittil har omtrent hvert bispedømme hatt sin egen katekismus, og mange prester utarbeidet individuelle katekismer. Nå ønsket man noe allment, noe som skulle gjelde for alle (”etter kongelig befaling”). Det ville også sikre også det samme ”grunnsynet” på troen. [↑](#footnote-ref-16)
17. <http://no.wikipedia.org/wiki/Opplysningstiden> [↑](#footnote-ref-17)
18. NOU 1995-9:3.1 [↑](#footnote-ref-18)
19. NOU 1995-9:3.2 [↑](#footnote-ref-19)
20. Buchardt 2006:76f. [↑](#footnote-ref-20)
21. Religionsdidaktik 1. udg. 1. opl. 2006, Gyldendal – København (se også under Litteratur). [↑](#footnote-ref-21)
22. Buchardt 2006:76f. [↑](#footnote-ref-22)
23. Læsebog for Folkeskolen og Folkehjemmet

s [↑](#footnote-ref-23)
24. <http://no.wikipedia.org/wiki/Johan_Sverdrup> [↑](#footnote-ref-24)
25. Læsebog for Folkeskolen og Folkehjemmet [↑](#footnote-ref-25)
26. Skolelovene av 1889 hjemlet også en godkjenningsordning for lærebøker, hvis viktigste oppgave var å sikre at det teologiske innholdet i kristendomsbøkene ikke på noe område var i strid med kirkens lære. [↑](#footnote-ref-26)
27. Et sentralt poeng i skoledebatten på slutten av 1880-årene var om kristendom skulle være et fag blant alle andre, eller om det skulle være det viktigste faget, som ga mening til alle de andre fagene. **Viggo Ullmann** spurte ironisk om der *Gives...en slags Fysik for Kristne og en annen slags Fysik for Ikke-kristne?* Sogneprest Heffermel svarte at *det gjør det i en viss forstand, fordi en kristen vitenskapsmann vil se Gud overalt i naturen*.

 [↑](#footnote-ref-27)
28. NOU 1995-9:3.2. [↑](#footnote-ref-28)
29. *den splittelse i vort liv der gjør inbyrdes forståelse og sympati saa vanskelig.* [↑](#footnote-ref-29)
30. Her ser vi kanskje årsaken til kristenfolkets skepsis mot ”sosialismen” (og dannelsen av KRF i 1933)?

Se KRFs historie: <http://www.krf.no/portal/page?_pageid=33,34250&_dad=portal&_schema=PORTAL>

 [↑](#footnote-ref-30)
31. iflg. Folkeskolekomitéen - i føremålsparagrafen i folkeskolelova s.41. [↑](#footnote-ref-31)
32. <http://no.wikipedia.org/wiki/Trosoppl%C3%A6ringsreformen>

<http://www.regjeringen.no/nb/dep/kkd/tema/andre/Trosopplaring/Trosopplaringsreformen.html?id=446867> [↑](#footnote-ref-32)
33. I forbindelse med forarbeidene og debatten om M-87 sier Kirke- og undervisningskomitéen (med unntak av SVs representant) at denne forståinga av humanismen, med vekt på den breie kulturtradisjonen som humanismen representerer, vert lagt til grunn når humanismebegrepet vert omtala i andre deler av planen« (Innst. S.nr.96 1986-87, s.9).

 [↑](#footnote-ref-33)
34. For realgymnaset er kravet å lese et av evangeliene i norsk (dansk) oversettelse. [↑](#footnote-ref-34)
35. Samme målsetning blir beholdt etter ny lov i 1964. [↑](#footnote-ref-35)
36. Videregående opplæring er fellesbetegnelsen på det treårige opplæringsløpet som følger etter grunnskolen. Navnet er fastslått i Lov av 21. juni 1974 om videregående opplæring. Videregående opplæring omfatter skoleslag som før 1974 kaltes gymnas, handelsskolene og de ulike yrkesskolene, som nå er bygget opp av grunnskurs og videregående kurs I og II. Begrepet omfatter også en kombinert fagopplæring i skole og bedrift. [↑](#footnote-ref-36)
37. Jfr. Stormenes tid 1-2, Ken Follet. [↑](#footnote-ref-37)
38. I denne debatten var det venstrefløyen som opptrådte som nøytralitetens voktere og advarte mot en hver prioritering av et bestemt livssyn (Myhre, 1976). [↑](#footnote-ref-38)
39. Rundskriv av 8. september 1993 - Kirke-, utdannings- og forskningsdepartementet. [↑](#footnote-ref-39)
40. Norsk Skoleutvikling etter 1945. [↑](#footnote-ref-40)
41. 3.11. [↑](#footnote-ref-41)
42. Den kulturelle dimensjon er en viktig del av innholdet i enhetsskolebegrepet. [↑](#footnote-ref-42)
43. Jfr. NOU 200:26: <http://www.regjeringen.no/nb/dep/kkd/dok/NOUer/2000/NOU-2000-26.html?epslanguage=NO> Begrepet *”livshjelp”*: <http://www.regjeringen.no/nb/dep/kkd/dok/NOUer/2000/NOU-2000-26.html?epslanguage=NO%2cNO> [↑](#footnote-ref-43)
44. Innst. S. nr. 93 1994-95. [↑](#footnote-ref-44)
45. Leder for komiteen og saksordfører under forhandlingene i Stortinget 7. mars 1995. [↑](#footnote-ref-45)